

**ประกาศเทศบาลตำบลเกาะเพชร**


**เรื่อง หลักเกณฑ์อำนาจในการพิจารณาหรืออนุญาตการลา**

..............................................................................

เพื่อให้การลาของพนักงานเทศบาล ลูกจ้างประจำและพนักงานจ้างเป็นไปตามประกาศคณะกรรมการพนักงานเทศบาลจังหวัดนครศรีธรรมราช เรื่องหลักเกณฑ์และเงื่อนไขเกี่ยวกับการบริหารงานบุคคลของเทศบาล ลงวันที่ 25 พฤศจิกายน 2545 และที่แก้ไขเพิ่มเติมจนถึงปัจจุบันและประกาศคณะกรรมการพนักงานเทศบาลจังหวัดนครศรีธรรมราช เรื่องหลักเกณฑ์เกี่ยวกับพนักงานจ้าง ลงวันที่ 19 กรกฎาคม 2547 และที่แก้ไขเพิ่มเติมจนถึงปัจจุบัน และเพื่อลดขั้นตอนของการปฏิบัติในการลา เทศบาลตำบลเกาะเพชร จึงกำหนดหลักเกณฑ์อำนาจในการพิจารณาหรือนุญาตการลาให้กับผู้บังคับบัญชาตามลำดับขั้น ดังรายละเอียดแนบท้ายประกาศนี้


จึงประกาศให้ทราบโดยทั่วกัน

ประกาศ ณ วันที่ 7 เดือน ธันวาคม พ.ศ.2563



(นายเดชา แก้วเจริญ)

นายกเทศมนตรีตำบลเกาะเพชร

 **บันทึกข้อความ**

**ส่วนราชการ** สำนักปลัดเทศบาล

**ที่** **วันที่** 7 ธันวาคม ๒๕63

**เรื่อง** การกำหนดหลักเกณฑ์อำนาจในการพิจารณาหรืออนุญาตการลา

เรียน นายกเทศมนตรีตำบลเกาะเพชร

**เรื่องเดิม**

ตามแนวทางปฏิบัติในการลาของพนักงานเทศบาล ลูกจ้างประจำและพนักงานจ้าง ของเทศบาลตำบลเกาะเพชร ได้มีการลาผ่านผู้บังคับบัญชาตามลำดับชั้นจนถึงนายกเทศมนตรีตำบลเกาะเพชรเป็นผู้อนุญาต ทำให้เป็นการเพิ่มขั้นตอนของการลาของบุคลากรและเป็นการเพิ่มภารกิจให้กับนายกเทศมนตรีตำบลเกาะเพชรมากขึ้น

**ข้อเท็จจริง**

ในเรื่องอำนาจในการพิจารณาหรืออนุญาตการลา ตามประกาศในการบริหารงานบุคคลนั้น ผู้บังคับบัญชาแต่ละระดับชั้น มีอำนาจในการอนุญาตได้ตามจำนวนวันที่กำหนดไว้ ในประกาศเกี่ยวกับงานบริหารงานบุคคล

**ข้อกฎหมาย**

1.ประกาศคณะกรรมการพนักงานเทศบาลจังหวัดนครศรีธรรมราช เรื่องหลักเกณฑ์และเงื่อนไขเกี่ยวกับการบริหารงานบุคคลของเทศบาล ลงวันที่ 25 พฤศจิกายน 2545 และที่แก้ไขเพิ่มเติมจนถึงปัจจุบัน

2.ประกาศคณะกรรมการพนักงานเทศบาลจังหวัดนครศรีธรรมราช เรื่องหลักเกณฑ์เกี่ยวกับพนักงานจ้าง ลงวันที่ 19 กรกฎาคม 2547 และที่แก้ไขเพิ่มเติมจนถึงปัจจุบัน

**ข้อเสนอแนะ**

**1.**เห็นควรประกาศหลักเกณฑ์อำนาจในการพิจารณาหรืออนุญาตการลา ตามที่เสนอมาพร้อมนี้

2.เห็นควรแจ้งให้ทราบโดยทั่วกัน


จึงเรียนมาเพื่อโปรดพิจารณา



(นายณรงค์ ยิ้มสุด)

ปลัดเทศบาลตำบลเกาะเพชร

**ความเห็นของนายกเทศมนตรี................................................................................................**

****

(นายเดชา แก้วเจริญ)

นายกเทศมนตรีตำบลเกาะเพชร